बालमोहनची गौरवास्पद परंपरा - विकिपीडिया

# बालमोहनची गौरवास्पद परंपरा

### Wikipedia कडून

महाराष्ट्र टाईम्स वाचकांचा पत्रव्यवहार-१ एप्रिल

[1]

इ.स. २००६ हे दादरला 'बालमोहन विद्यामंदिर'ची स्थापना करून अविरत 'ज्ञानयज्ञ' चालू ठेवणार्‍या ज्ञानमहर्षी दादासाहेब रेगे यांचे हे जन्मशताब्दी वर्ष आहे. 'बालमोहन'चा विद्यार्थी असणे हा एक गौरव आहे व ही गौरवास्पद परंपरा भावी पिढ्याही चालूच ठेवणार, ही खात्री आहे.

आपल्या विद्यार्थ्यांना आदर्श व्यक्ती घडवणार्‍या व बालमोहनसाठी तनमनधन अर्पण करणार्‍या दादासाहेबांवरूनच बहुधा पु. ल. देशपांडे यांना व्यक्ती व वल्लीमधील 'चितळे मास्तर' ही व्यक्तिरेखा सुचली असावी. देशासाठी बलिदान करणार्‍या (कै.) लेफ्टनंट गुप्तेंपासून राजकारणातील उगवता तारा राज ठाकरे व अनेक डॉक्टर्स, वकील, लेखापाल, उच्च पोलिस व सनदी अधिकारी बालमोहनने देशाला अर्पण केले. इ.स. १९४० साली दादासाहेबांनी लावलेल्या रोपाचा दादर येथील भव्य बालमोहन विद्यालय व तळेगाव येथील परूळेकर विद्यालयाच्या रूपाने महावृक्ष होऊन पिढ्यान् पिढ्या आदर्शत्वाची सुमधुर फळे देत राहणार आहे.

बालमोहनच्या संस्थाचालकांनी व शिक्षकांनी संगणक क्रांती, मायबोली मराठीची होणारी उपेक्षा, र्‍हास होणारी संस्कृत भाषा व आधुनिक शिक्षण पद्धती ही आव्हाने स्वीकारून शिक्षण क्षेत्रात 'बालमोहन' हा परवलीचा शब्द करून दाखवावा, हाच खरा दादासाहेब रेगे यांच्या वत्सल स्मृतीस मानाचा मुजरा ठरेल.

राजन तेंडोलकर, गिरगाव, मुंबई.

"http://mr.wikipedia.org../../../%E0%A4%AC/%E0%A4%BE/%E0%A4%B2/%E0%A4%AC%E0%A4%BE%E0%A4%B2%E0%A4%AE%E0%A5%8B%E0%A4%B9%E0%A4%A8%E0%A4%9A%E0%A5%80_%E0%A4%97%E0%A5%8C%E0%A4%B0%E0%A4%B5%E0%A4%BE%E0%A4%B8%E0%A5%8D%E0%A4%AA%E0%A4%A6_%E0%A4%AA%E0%A4%B0%E0%A4%82%E0%A4%AA%E0%A4%B0%E0%A4%BE.html" पासून मिळविले

##### Views

- लेख
- चर्चा
- आताची आवृत्ती

##### शोध